Doplňujúce informácie k zoznamu kategorizovaných zdravotníckych pomôcok

1)	Zákon č. 363/2011 Z. z. ustanovuje inštitút obmedzenia úhrady zdravotnej poisťovne na jej predchádzajúci súhlas, ktorý je v aplikačnej praxi potrebné rozumieť ako náhradu doterajšieho inštitútu obmedzenia na predchádzajúci súhlas revízneho lekára.

2)	Predchádzajúci súhlas zdravotnej poisťovne s úhradou zdravotníckej pomôcky môže byť podmienený predložením žiadosti na tlačive určenom zdravotnou poisťovňou. Ponecháva sa na rozhodnutí zdravotných poisťovní, či budú naďalej využívať a aktualizovať doterajšie protokoly.

3)	V nadväznosti na vyššie uvedené skutočnosti boli v zozname kategorizovaných zdravotníckych pomôcok vykonané nasledovné technické úpravy (pri ponechaní nezmeneného vecného významu):

a)	primeraná úprava formulácií „...podlieha predchádzajúcemu schváleniu revíznym lekárom...“ a iných obdobných formulácií,

b)	primeraná úprava skratiek.

4)	Protokoly o začatí a kontrole liečby od 1. januára 2012 nebudú vydávané (zverejňované) ako neoddeliteľná súčasť zoznamu kategorizovaných zdravotníckych pomôcok.

5)	Vzory protokolov, ktoré sú zverejnené spolu so zoznamom kategorizovaných zdravotníckych pomôcok k 1. 1. 2012, predstavujú poslednú aktualizáciu predmetných tlačív vykonávanú Ministerstvom zdravotníctva Slovenskej republiky.